O armură miceniană veche de 3.500 de ani a fost testată de soldați din armata greacă, iar rezultatele au fost surprinzătoare
Unul dintre cele mai incitante studii de arheologie experimentală din ultimii ani a fost publicat recent de o echipă de cercetători de la Universitatea din Tesalia, Grecia. Oamenii de știință au apelat la armată pentru a testa cea mai veche armură completă descoperită vreodată, una veche de circa 3.500 de ani, în încercarea de a pune capăt unor controverse care existau de peste 60 de ani. Iar concluziile lor au fost unele surprinzătoare.